**Ureche**

*Mihai Eminescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pişcată-ţi este mâna ta de streche

De mişti în veci condeiul pe hârtie

Compune-un şir sau fabrică o mie

Că eşti un cap de prost e veste veche.

Dac-ai avea de spus ceva ai scrie:

Nimic nu poţi tu să ne zici, Ureche –

Cu Pantazi rămâi în veci pereche,

Tu izvodeşti, cel mult, ce dânsul ştie.

Ţi-asemăn capul unei vii paragini

Şi vânt şi pleavă sunt a tale scrieri

De zei lipsite sunt a tale pagini.

Zadarnic paiul sec al minţii trieri

Drapându-i nula ei cu mult-imagini

Nimic nu iese dintr-un dram de crieri.